Tallinna 32. Keskkooli multimeedia ja haridustehnoloogia materjalid
#000000
10 digipädevuse tundi 1. ja 3. klassides
#000001
Joonis 1. Loovtöö tegemise etapid
#000002
Üks väga hea õppematerjal iseseisvalt uurimiseks nii loovtööde tegijatele kui ka juhendajatele on E-koolikoti keskkonnas Põhikooli loovtöö protsessi toetav digitaalne õppevara, milles on viis loovtöö tegemist tutvustavat õppevideot ning lisaks töölehed, mis on abiks loovtöö kavandamisel ja loovtöö tegemisel.
#000003
Ülesanne 1Info8. klasside loovtööd tehakse vastavalt kooli loovtööde juhendile. Loovtöö tegemisel on toeks multimeedia tunnid ja loovtöö juhendaja. Multimeedia tunnid toimuvad 8. klassis esimesel poolaastal kaks korda nädalas. Multimeedia tundides õpitakse oskusi, mis on vajalikud loovtöö kavandamisel, loovtööst kirjaliku kokkuvõtte tegemisel ja loovtöö esitlemisel. Siin lehel on valik ülesandeid koos linkidega erinevatele õppematerjalidele, mida kasutatakse multimeedia tundides.
#000004
Vahekokkuvõtted tehtust toimuvad multimeedia tundides septembris, oktoobris ja novembris. Siis tutvustavad õpilased grupikaaslastele ja õpetajale oma loovtöö hetkeseisu. Vahekokkuvõtete tegemisel võivad soovi ja võimaluse korral osaleda ka õppealajuhataja, klassijuhataja ja loovtööde juhendajad.
#000005
HindamisestJooksev hindamine on lävendipõhine. Iga hinnatava ülesande järel on välja toodud, mis peab olema tehtud selleks, et ülesanne arvestatud (A) saaks. E-kooli pannakse ülesannete täitmise eest ülesanded “A” (arvestatud) ja “MA” (mittearvestatud). Kui õpetaja sisestab e-kooli hinde “MA”, siis sisestab ta hinde juurde ka kommentaari selle kohta, mida tuleb õpilasel teha, et hindeks “A” saada. Trimestrihinne on “A”, kui õpilane on trimestri jooksul sooritanud multimeedia tundides kõik ettenähtud ülesanded hindele “A”.
#000006
Loovtöö kirjalikust osastLoovtöö käigus koostab õpilane loovtööd kajastava kirjaliku kokkuvõtte. Selleks hakatakse materjale koguma juba loovtööd kavandades (vt ülesanne 5). Kogutud materjalide põhjal vormistatakse artikli vormis kokkuvõte. Loovtööd kokkuvõtva artikli ülesehitus ja maht võivad olla erinevat tüüpi loovtööde puhul erinevad.
#000007
Projekti, kunstitööd või muud sarnast praktilisemat laadi loovtööd kokkuvõtva artikli pikkus on üldjuhul 4-10 lehekülge. Valmis loovtöö kirjalikus osas on olenevalt töö iseloomust vähemalt järgmised osad: autori andmed, sissejuhatus, kasutatud meetodid, tulemused, arutelu ja kasutatud allikad. Olenevalt töö iseloomust võib täiendada loovtöö kirjalikku osa vajadusel teiste peatükkide ja/või lisadega, et kirjalik osa annaks loovtöö eesmärkidest, protsessist ja järeldustest ammendava ülevaate.
#000008
Loovtöö kui uurimuse kirjaliku osa vormistamisel on soovitav võtta eeskujuks õpilaste teadusajakirja Akadeemiake vormistus- ja viitamisjuhend ning sellisel juhul koosneb loovtöö kirjalik osa lõpuks järgmistest osadest: esileht töö pealkirja, autori andmete ja sissejuhatusega, sisukord, kirjanduse ülevaade, metoodika, tulemused, järeldused, kokkuvõte ja kasutatud kirjandus. Näiteid õpilasttööde vormistamisest saab vaadata õpilaste teadusajakirja Akadeemiake veebilehelt akadeemiake.ee
#000009
Kontrolli oma teadmisi, kas oled loovtöö tegemiseks valmis. Täida test.
#000010
Ülesanne 2Soovitused eelmiste aastate 8. klasside õpilastelt (video, esitlus, tekstid, ülesanne)Uuri koos kaaslasega järgmisi materjale:
#000011
8. klassi õpilase soovitused kevadel 2019 (videoklipp 52 MB)
Ideid loovtöö tegijatele. 8. klassi õpilaste esitlus 2019 kevadel (pdf)
Valik varasemaid 8 klasside õpilaste soovitusi loovtöö tegijale (pdf)
#000012
Arutlege multimeedia tunnis ja otsige vastuseid järgmistele küsimustele:
#000013
Milliseid soovitusi pead enda jaoks oluliseks? Miks?
Kas on midagi, millega Sa ei nõustu? Miks?
Mis on loovtöö tegemisel ja esitlemisel oluline?
#000014
Ül 2 hindamineÜlesanne on arvestatud (A), kui õpilane on ülesande materjalidega tutvunud ja andnud ülesande küsimustele vastused kas suuliselt või kirjalikult.
#000015
Joonis 3. Septembris mõtleme läbi, mida ja kuidas loovtöös teha ning koostame tegevuskavad
#000016
Ülesanne 3Leia õpetajate hulgast loovtöö juhendaja ja vali loovtöö teema. Vajadusel küsi nõu klassijuhatajalt või multimeedia õpetajalt.
#000017
Vajadusel täpsustage koos juhendajaga juhendaja poolt pakutud teemat. Mõtle, mida tahad teada saada, katsetada või selgeks õppida. Siin on valik ideid, mida võiks teha: raamat, õpetlik mäng, brošüür, koolitund, näitus, klassiväline üritus, uurimus, millegi katsetamine, millegi meisterdamine, filmi, reklaamklipi, esitluse, õppevideo, pildialbumi tegemine, sugupuu uurimine, huvitavate ehitiste uurimine, taimede uurimine või midagi muud. Aruta oma plaanid juhendajaga läbi.
#000018
Ül 3 hindamineÜlesanne on arvestatud (A), kui õpilane on valinud loovtöö teema ja teatanud selle multimeedia õpetajale.
#000019
Ülesanne 4Võtame loovtöö ja harjutuste jaoks kasutusele keskkonna Google Drive.Ava oma Google Drive keskkond ja loo sinna kaust “Loovtöö” koos alamkaustade ja dokumendiga vastavalt joonis 4 struktuurile.
#000020
Joonis 4. Loovtöö materjalide kaustad ja loovtöö päeviku asukoht
#000021
Kuidas luua loovtöö kausta kaks alamkausta?
Kuidas luua uus dokument loovtöö päeviku jaoks?
#000022
Ül 4 hindamineÜlesanne on arvestatud, kui õpilane on loonud oma Google Drive’i kettale loovtöö kausta koos kahe alamkausta ja loovtöö päeviku tegemiseks vajaliku dokumendiga. Eeskujuks on võetud struktuur jooniselt 3.
#000023
Ülesanne 5Alusta loovtöö päeviku täitmist. Ava eelmises ülesandes loodud loovtöö päevik ja sisesta sinna loovtöö pealkiri, oma nimi, kool, klass ja juhendaja nimi. Seejärel alusta osade SISSEJUHATUS ja MEETOD täitmisega. Märgi, millest neis osades kirjutad ja millal need osad valmis saavad.
#000024
Kuidas jagada Google Drive’s asuvat dokumenti?
#000025
Ül 5 hindamineÜlesanne on arvestatud, kui– loovtöö päevikus on olemas ülesandes 5 nimetatud andmed,– loovtöö pealkiri on vormindatud pealkirja stiilis,– alapealkirjad on vormindatud alapealkirja stiilis,– sisu tekst on vormindatud tavalise teksti stiilis,– loovtöö päevikut on jagatud multimeedia õpetajaga.
#000026
Ülesanne 6Lisa loovtöö päevikusse järgmised osad: TULEMUSED ja ARUTELU. Sisesta pealkirjade alla tavalise tekstina tähtajad, millal need osad valmis saavad ja lisa märkmed või küsimused, mis on abiks hiljem nende osade kirjutamisel.
#000027
Ül 6 hindamineÜlesanne on arvestatud, kui õpilase loovtöö päevikus– on osad TULEMUSED ja ARUTELU,– pealkirjade all on tähtajad, millal tehakse kokkuvõtteid ja millal need osad peavad valmis olema,– pealkirjad on vormindatud alapealkirja stiilis,– sisu tekst on vormindatud tavalise teksti stiilis.
#000028
Kuidas lisada Google dokumendile kommentaare?
#000030
Ül 7 hindamineÜlesanne on arvestatud, kui õpilane on lisanud loovtöö päevikusse kommentaari küsimusega loovtöö kohta.
#000031
Ülesanne 8Loovtöö metoodika valimine. Mõtle läbi, milliseid meetodeid kasutad oma loovtöö tegemisel. Pane mõtted kirja loovtöö päevikusse sobivasse kohta.Näiteks: projektid, kunstitööd, erinevad praktilised tööd, ...Näiteks uurimistöö meetodeid: intervjuu, küsitlus, vaatlus, katse, ...
#000032
Ül 8 hindamineÜlesanne on arvestatud, kui õpilane on kirjutanud loovtöö päevikusse, milliseid meetodeid on tal kavas loovtöö tegemisel kasutada.
#000033
Ülesanne 9Tegevuskava koostamine. Mõtle läbi oma loovtöö tegevuskava ja vormista see tabelina loovtöö päevikus sobivasse kohta.Abiks on kolm näidet erinevat tüüpi loovtööde tegevuskavade vormistamisest tabelina.
#000034
Kuidas lisada dokumenti tabel ajakava jaoks? (Loovtöö kui uurimus)
Kuidas lisada dokumenti tabel ajakava jaoks? (Loovtöö kui projekt, näiteks sündmuse korraldamine)
Kuidas lisada dokumenti tabel ajakava jaoks? (Loovtöö kui praktiline töö, kunstitöö vmt)
#000035
Ül 9 hindamineÜlesanne on arvestatud, kui õpilase loovtöö päevikus on – tabel loovtöö ajakavaga,– ajakavas on kirjas loovtöö tegemiseks vajalikud tegevused,– tabelil on number ja pealkiri vormistatud sarnaselt videoklippide näidistega,– ajakava mahub ajaliselt loovtöö tegemiseks ettenähtud piiridesse.
#000036
VAHEKOKKUVÕTE septembrisLoovtöö teema ja juhendaja teatamine. Iga õpilane räägib oma loovtöö esialgsetest plaanidest, mida ja kuidas tal on kavas loovtöö raames teha. Loovtöö I vahekokkuvõtte küsimustik õpilastele
#000037
Joonis 5. Nüüd on tegevuskava läbi mõeldud ja asume loovtööd tegema.
#000038
Ülesanne 10INFOOTSING Kuidas leida loovtöö jaoks vajalikku materjali?Kuidas leida internetist loovtöö jaoks just see õige info? Siin on abiks mõned näited, kuidas Google’i otsingut täpsustada.
#000039
Erinevaid teadusartikleid leiab aadressilt 
#000040
Raamatukogude andmebaas veebis asub aadressil 
#000041
Ül 10 hindamineÜlesanne on arvestatud, kui õpilane – on leidnud oma loovtöö jaoks sobiva materjali, – refereerinud või tsiteerinud leitud materjali loovtöö sobivas osas,– lisanud viite kasutatud materjalile loovtöö päevikusse/kirjalikku ossa sobivasse kohta ja– jaganud kogutud materjali multimeedia õpetajaga.
#000042
Ülesanne 11Mida on kasulik teada turvalisusest interneti kasutamisel?Uuri materjale ja mõtle, millega on mõistlik arvestada arvuti ja interneti kasutamisel, et tagada iseenda tervis ja turvalisus.
#000043
Loo harjutuste kausta Google’i dokument “Turvalisus” ja kirjuta lühikokkuvõte sellest, mida tähendab turvalisus interneti kasutamisel. Jaga dokumenti õpetajaga.
#000045
Ül 11 hindamineÜlesanne on arvestatud, kui– õpilane on loonud oma Google Drive’i kausta “Harjutused”,– õpilane on loonud dokumendi “Turvalisus” ja jaganud seda multimeedia õpetajaga,– dokumendis “Turvalisus” on sobiv ja asjalik sisu.
#000046
Juhul, kui töös on viiteid palju, võiks kasutada joonealust viitamist. Sellisel juhul kirjutatakse lühiviide joone alla ja allika täpsemad andmed kasutatud allikate loetelusse.
#000048
Täpsem info kasutatud allikate kohta pannakse kirja kasutatud allikate loetellu. Oluline on tuua välja autorite nimed, allika ilmumisaasta ja pealkiri. Erinevatele allikatele viitamise näiteid leiab (halli taustaga näidete seast) Tallinna 32. Keskkooli referaadi vormistamise juhendist. Soovi korral leiab rohkem näiteid ja põhjalikumad juhised õpilaste teadusajakirja Akadeemiake vormistamis- ja viitamisjuhendist.
#000049
Lühikokkuvõte viidete vormistamisest: Pildid, tabelid ja viitamine loovtöös. Selgitustega videoklipp (7:15)
#000050
Ül 12 hindamineÜlesanne on arvestatud, kui õpilase loovtöö päevikus/kirjalikus osas kasutatud teiste autorite allikad on – varustatud lühiviidetega ja– on olemas kasutatud allikate loetelu ning– õpilane on arvestanud viitamisel ja kasutatud allikate loetelu vormistamisel multimeedia õpetaja soovitustega.
#000051
Ülesanne 13Intervjuu läbiviimiseks tuleb eelnevalt läbi mõelda, mis on intervjuu eesmärk, kellega soovid intervjuud teha ning valmistada ette intervjuu küsimused. Küsimused võiksid olla sellised, mis tekitavad soovi rääkida neist asjadest, mille kohta sa midagi teada tahad. Mõtle läbi ka see, kus sa intervjuu läbi viid. Leia sobiv koht ja varu intervjuuks piisavalt aega.
#000052
Intervjuu tulemustest tee kokkuvõte loovtöö kirjalikus osas.Kui kogutud andmed on vabas vormis tekstidena, siis too välja näiteid intervjueeritavate antud vastustest, mida huvitavat teada said.
#000053
Põhjalikuma kokkuvõtte tegemiseks intervjuude tekstidest võib kasutada tekstide temaatilist analüüsi. See meetod sarnaneb ideekaardi koostamisele enne kirjandi kirjutamist, aga ideede asemel on erinevad koodid (märksõnad), mille leiad kogutud tekstidest ning seejärel rühmitad teemade kaupa. Kokkuvõtte kirjutamisel on siis lihtne iga teema kohta tuua näiteid erinevatest intervjuudest.
#000054
Praktiline töö: koostage grupiga ühiselt ühe intervjuu näidisküsimused.
#000055
Ülesanne 14Küsitluse loomine, saatmine.Koosta Google Drive’is küsitluse vorm, mille kirjelduse leiad tekstifailist Küsitluse mustand.Koosta Google Drive’i keskkonnas küsitlus ja saada see grupikaaslastele vastamiseks. Vasta ka grupikaaslaste küsitlustele. Küsitlus võiks sisaldada järgmisi elemente:
#000056
valikvastused, kus saab teha ühe valiku,
valikvastused, kus saab teha mitu valikut,
#000057
Näiteks võiks küsitluse abil koguda andmeid klassikaaslaste lemmikraamatute, muusikaliste eelistuste, lemmikloomade, toitumise, õppimise harjumuste, tervislike eluviiside või huvialade kohta jne.
#000058
Mõtle, millega on mõistlik arvestada küsitluse kavandamisel?
#000059
Ül 14 hindamineÜlesanne on arvestatud, kui– õpilane on koostanud veebipõhise küsitluse ja jaganud seda grupikaaslaste ja multimeedia õpetajaga,– küsitlus vastab ülesandes toodud nõuetele.
#000060
Ülesanne 15Kokkuvõtted küsitlusega kogutud andmetest.Siin on näiteks üks lihtne küsitluse kokkuvõte.Loo oma Google Drive Loovtöö kausta tekstidokument pealkirjaga „Ülevaade kaaslaste küsitlustest“. Kirjuta ülevaade, milles annad vastuse küsimustele, mille leiad failist “Kokkuvõte kaaslaste küsitlustest“.NB! Tabelis olevatest pikematest tekstidest saab parema ülevaate, kui teha veergude laius parajaks ja kasutada ridade murdmist.
#000061
Ül 15 hindamineÜlesanne on arvestatud, kui– õpilane on teinud kokkuvõtte kaaslaste küsitlustest,– jaganud seda kokkuvõtet multimeedia õpetajaga,– kokkuvõte vastab ülesande juhendile.
#000062
Ülesanne 16Kuidas sisestada ise andmed arvutustabelisse ja luua andmete põhjal diagramm?
#000063
Sisesta tabelisse klassi nimekiri ja märgi kellaajad, mis kell keegi sinu klassi õpilastest hakkab hommikul kooli tulema ja mis kell ta kohale jõuab.
Lisa tabelisse valem, mis arvutab, mitu minutit kulub erinevatel õpilastel kooli tulemiseks. Kopeeri valem tabeli lõpuni.
Teisalda veerg D veergude A ja B vahele, et kooliteele kuluv aeg minutites oleks kohe õpilase nime kõrval.
Lisa tulpadele iga õpilase kooliteele kuluv aeg minutites
#000064
Näide ülesande lahendamisest: kooliteeNB! Eesti regiooni seadistustega MS Excelis on koma kohal koma, kui kasutad Google Drive’i arvutustabelit, kasuta koma kohal punkti.
#000065
Ülesanne 17Fotod ja videod loovtöö protsessi jäädvustamisel. Arutlege klassis, leidke vastused järgmistele küsimustele.
#000066
Ül 17 hindamineÜlesanne on arvestatud, kui – õpilane on loonud oma Google Drive loovtöö kausta tekstidokumendi “Loovtöösse sobivad fotod”.– õpilane on jaganud tööd multimeedia õpetajaga ja e-kirjas on lühike selgitav tekst, millega tegemist.– õpilane on leidnud loovtöös kasutamiseks sobivad failid.– õpilane on toonud välja ja põhjendanud milliseid pilte saaks kasutada loovtöös, kui neid pisut parandada.– õpilase selgitused on asjalikud.
#000069
NB! Teiste autorite tehtud fotode kasutamisel loovtöös tuleb autorile viidata.
#000070
Ül 18 hindamineÜlesanne on arvestatud, kui – õpilane on loonud oma Google Drive multimeedia kausta alamkausta “Fotod” ja jaganud seda multimeedia õpetajaga.– õpilane on eemaldanud vähemalt ühelt fotolt liigsed servad.– õpilane on vähendanud vähemalt ühe foto suurust.– õpilane on parandanud vähemalt ühel fotol värvitoone.– õpilane on teinud vähemalt ühel fotol väiksemaid pildi parandusi?– õpilane on valinud välja oma loovtöö illustreerimiseks sobivad fotod.
#000073
Ülesanne 19Joonised loovtöösLae arvutisse ülesande täitmiseks vajalikud failid ja paki need lahti.Loo oma Google Drive’i kausta ülesande jaoks alamkaust ning lisa sinna ülesande failid.Ava tekstidokument Google dokumendina.Lisa pildid teksti juurde sobivatesse kohtadesse.Nummerda fotod joonistena ja lisa neile selgitavad pealkirjad.Vajadusel muuda piltide suurust ja kvaliteeti (Luige pildi puhul on abi, kui valida menüüribalt “Pildi valikud” ja kasutada ekraani paremas osas avanevat paani “Kujutise valikud”).Vajadusel saad eeskuju võtta näidisfailist Luik-pildid_ja_tabel_tulemus.pdf.Abi võib olla järgmistest videoklippidest:
#000074
Mõtle, kas piltide paigutamine töö sisu ossa teksti vahele on selles näites sobiv?Millal on mõistlik paigutada pildid loovtöö lisadesse?Vaata läbi kooli loovtöö juhend ja mõtle, kas muudaksid midagi selles näidistöös.Lisa vastused neile küsimustele kommentaari aknasse, kui jagad ül 5 lahendust multimeedia õpetajaga.
#000076
Ül 19 hindamineÜlesanne on arvestatud, kui– õpilane on avanud ülesande faili Google’i Dokumendina ja jaganud seda multimeedia õpetajaga.– õpilane on lisanud faili sobivatesse kohtadesse sobivad pildid.– piltidel on sobivad allkirjad.– pildid on nummerdatud vastavalt näitele.– õpilane on lisanud ülesande jagamisel vastused ülesande lõpus olevatele küsimustele.
#000077
Ül 20 hindamineÜlesanne on arvestatud, kui – õpilane on loonud dokumenti sisuga sobiva tabeli,– tabelile on lisatud sobiv pealkiri,– tabel on nummerdatud,– dokumendis on tekst, milles viidatakse tabelile,– tabel on kujundatud vastavalt näidisele.
#000080
Joonis 6. Alustame kokkuvõtete tegemist
#000081
Ülesanne 21Loovtöö tulemuste ja arutelu vormistamineLihtne tulemuste vormistus vastavalt loovtöö juhendi näidisele (ül 5 ja 6). Kasutatud allikatele viitamisel saab võtta eeskujuks referaadi vormistamise juhendi.Mahukama uurimistöö vormistamine vastavalt ajakirja Akadeemiake viitamis- ja vormistusjuhendile 
#000082
Meenutame õpitut: Pildid, tabelid ja viitamine loovtöös. Selgitustega videoklipp (7:15)
#000083
Ülesanne 22Loovtöö ülevaate esialgse versiooni koostamine selle õppeaasta kooli loovtööde kogumiku jaoks. Ühtlasi on ülevaate koostamine abiks esitluseks valmistumisel, sest nii ülevaade kui ka esitlus peaksid sisaldama kõige olulisemat loovtööst.
#000084
Loovtöö ülevaade on kokkuvõte sellest, mis oli loovtöö eesmärk, mida loovtöö käigus tehti ja millised olid tegevuse või uurimuse tulemused. Loovtööde ülevaated kogutakse loovtööde kogumikku, mis jagatakse kõigile loovtööde esitlemisel osalejatele, et nad saaksid loovtööde sisuga enne esitlusi tutvuda. Seepärast peab ülevaade kirjeldama loovtööd nii, et tehtust saaks aru ka inimene, kes ülejäänud kirjalikku osa ei loe.
#000085
Kuhu ja kuidas lisada loovtööle ülevaade?
#000086
Ül 22 hindamineÜlesanne on arvestatud, kui – õpilane on koostanud oma loovtöö ülevaate ja – jaganud ülevaadet multimeedia õpetajaga loovtööde kogumikus avaldamiseks.
#000087
VAHEKOKKUVÕTE pärast esimest koolivaheaega (oktoobri lõpul või novembri algul)Iga õpilane esitab ülevaate oma loovtöö hetkeseisust.
#000088
Joonis 7. Alustame ettevalmistustega loovtööde esitlemiseks
#000089
Ülesanne 23Kuidas loovtööd esitleda (esitlus vs posterettekanne). Kõigepealt tutvu õppematerjaliga Valmistume_esitluseks, seejärel täida praktiline töö.
#000090
Praktiline töö – ettekande sisu ja struktuurSlaidid loovtöö suulise ettekande illustreerimiseks– Loo uus esitlus ja sisesta slaidide pealkirjad ja märksõnad, millest räägid.– Vali ja lisa slaididele fotod, joonised jt illustratsioonid.– Loo uus tekstidokument ja kirjuta suulise ettekande tekst.– Lisa ettekande tekstile esitluse link ja jaga faili multimeedia õpetajaga.Posterettekanne (plakat) loovtöö tutvustamiseks– Loo uus tekstidokument ja kirjuta posterettekande jaoks tekstid.– Vali posterettekande jaoks fotod, joonised jt illustratsioonid.– Lisa tekstidokumenti link illustratsioonide kaustale või lisa illustratsioonid tekstidokumenti.– Jaga tekstidokumenti multimeedia õpetajaga.
#000091
Ül 23 hindamineÜlesanne on arvestatud, kui esitluse või posterettekande tekstist saab teada– loovtöö teema ja miks see teema valiti,– loovtöö eesmärgi,– mida ja kuidas tehti,– kas eesmärk täideti,– mida töö käigus õpiti.
#000092
Ülesanne 24Esitluse loomine.Tutvu õppematerjaliga esitluse loomisest Kuidas teha loovtöö esitlust (pdf)Koosta esitlus oma loovtöö tutvustamiseks.
#000093
Ülesanne 25Posterettekande loomine. Tee oma loovtööd tutvustav plakat. Üldised soovitused posterettekande tegemiseks on toodud esitluses Kuidas teha loovtöö posterettekannet (pdf). Plakati loomiseks sobib erinev tarkvara. Väga head soovitused posterettekande tegemiseks leiab aadressilt miks.ee/poster.
#000094
Järgnevad soovitused, kuidas alustada plakati tegemist kahe erineva tarkvaraga.
#000095
Ülesanne 26Suulise ettekande teksti koostamine.Lisaks esitluse või posterettekande koostamisele tuleb läbi mõelda, mida loovtöö esitlemisel rääkida. Selleks koosta oma loovtöö suulise esitluse tekst (kaitsekõne) ja pane see kirja. Suuline ettekanne peaks koosnema järgmistest osadest:
#000098
Ül 26 hindamineÜlesanne on arvestatud, kui – õpilane on koostanud koostanud loovtöö esitlemiseks suulise ettekande teksti ja jaganud seda multimeedia õpetajaga,– teksti ülesehitus vastab ülesande juhendile,– tekst on arusaadavas kirjakeeles,– tekst on jagatud lauseteks ja lõikudeks, mis on abiks selle mõistmisel ja esitamisel.
#000100
Ülesanne 27Esitluse või posterettekande sisu viimistlemine, tekstide ja piltide korrastamine.
#000101
koma ja sellele eelneva sõna vahel ei ole tühikut, koma järel on tühik,
punkti ja sellele eelneva sõna vahel ei ole tühikut, punkti järel on tühik,
alustava jutumärgi ja sellele järgneva sõna vahel ei ole tühikut,
lõpetava jutumärgi ja sellele eelneva sõna vahel ei ole tühikut, jutumärgi järel on tühik
kustuta ridade algusest ja lõpust liigsed tühikud.
#000103
Ül 27 hindamineÜlesanne on arvestatud, kui– esitlus või posterettekanne on korrektselt vormistatud ja viimistletud vastavalt ülesande 29 soovitustele,– õpilane on arvestanud töö vormistamisel multimeedia õpetaja või juhendaja poolt tööle lisatud kommentaaridega.
#000107
Ülesanne 28Esitluse harjutamine, sh esitlustarkvara jm esitlusvahendite kasutamise harjutamine, tehniliste vahendite katsetamine. Esitlus Valmistume esinemiseks (pdf).
#000108
Esitle oma loovtööd grupikaaslastele. Vaata ja kuula grupikaaslaste esitlusi ja anna neile soovitusi esitluse ja esitlemise paremaks muutmiseks.
#000109
Ül 28 hindamineÜlesanne on arvestatud, kui– õpilane esitles oma loovtöö grupikaaslastele.– õpilasel on olemas esitluse slaidid või posterettekanne.– õpilasel on failis olemas esitluse kõne tekst.– õpilane on täitnud tagasiside grupikaaslaste esitlustele ja andnud soovitusi nende esitluste ja esitlemiste paremaks muutmiseks.
#000110
VAHEKOKKUVÕTE teise trimestri alguses (novembri lõpul või detsembri algul)Loovtööde prooviesitlused. Iga õpilane esitab ülevaate oma loovtöö hetkeseisust.
#000111
Ülesanne 29Kokkuvõtted prooviesitlustest, kaaslaste tagasiside ja soovitused.
#000112
Tee oma loovtöö esitluses vajadusel muudatusi. Kasuta kaaslastelt saadud tagasisidet, eelmiste trimestrite multimeedia tundide materjale ja loovtöö juhendit. Esita esitluse või posterettekande ja fail hindamiseks multimeedia õpetajale. Kui pead vajalikuks, lisa esitluse kõne tekst.
#000113
Ül 29 hindamineÜlesanne on arvestatud, kui failist saab teada,– mis on loovtöö teema ja miks see teema valiti.– mis on loovtöö eesmärk.– mida ja kuidas loovtöös tehti.– mis tehtud sai ja kas püstitatud eesmärk täideti.– mida töö käigus õpiti.
#000114
Ülesanne 30Pärast prooviesitlusi ja kaaslastelt saadud tagasisidet võiks veelkord üle vaadata oma loovtöö kirjaliku osa ja seda vajadusel pisut täiendada ja kohendada. Loovtöö kirjaliku osa viimistlemisel on abiks soovitused failis kirjaliku_osa_viimistlemine.pdf
#000115
Ülesanne 31Loovtöö ülevaate koostamine kooli loovtööde kogumiku jaoks. Digitaalne loovtööde kogumik jagatakse enne loovtööde esitlemist loovtööde esitlustel osalejatele. Kus asub loovtöö ülevaade loovtöö kirjalikus osas, vaata loovtööde juhendi viiendalt lehelt (lisa 1).
#000116
Enne loovtöö ülevaate kirjutamist võiks uurida parimate õpilasuurimuste ülevaateid aadressil akadeemiake.ee. Kokkuvõtte tegemisel on abiks tööleht. Kui sinu loovtöö on uurimus, siis sobivad töölehe küsimused ka sinu loovtöö ülevaatele hinnangu andmiseks. Kui loovtöö ei ole uurimus, siis on soovitav kirjutada ülevaade lähtudes allpool helesinisel taustal toodud küsimustest.
#000117
Ül 31 hindamineLoovtöö ülevaatest saab teada,– mis on loovtöö eesmärk?– mida tehti püstitatud eesmärgi täitmiseks?– kuidas eesmärk täideti, mis valmis loovtöö tegemise käigus?– mida loovtöö tegemise käigus teada saadi (õpiti)?
#000118
Õpilane esitab valmis loovtöö juhendajale hiljemalt 8. detsembril 2023. a.
#000119
Loovtöö juhendaja täidab hiljemalt 14. detsembril 2023 loovtöö hinnangu vormi, kus ta teeb märke ka selle kohta, kas loovtöö on esitlemisele lubatud ja lisab vormile loovtöö kirjaliku kokkuvõtte faili.Loovtöö juhendaja hinnangu vorm (õpetajale täitmiseks)
#000120
Loovtööde ülevaated kogutakse kokku ja neist koostatakse digitaalne kogumik, mida jagatakse 8. klasside loovtööde esitlustel osalejatega enne loovtööde esitlemisi. Kogumik koostatakse esitlemisele lubatud loovtööde ülevaadetest.
#000121
Loovtööde esitlemine toimub 12. jaanuaril 2024. a.
#000122
Loovtöö ettekande hindamisleht žürii liikmele
#000123
Õpilaste tagasiside 8. klasside multimeedia kursusele
#000124